Începe un capitol mult mai drastic pentru britanici privind restricțiile Covid.
Britanicii sunt încurajați să anunțe când vecinii încalcă regulile carantinei. Duminică, în Marea Britanie erau 5.692 de cazuri noi de Covid. Amenzile ajung și la 10.000 lire sterline pentru cei care nu respectă restricțiile.
De azi, intră în vigoare sancțiuni mai aspre pentru britanicii care încalcă regulile carantinei. Schimbările vin după ce obligațiile au devenit lege.Mihaela Gîdei știe mai multe despre subiect. Mihaela Gîdei, corespondent Aleph News: "Locuitorii Marii Britanie care încalcă regulile carantinei sau izolării la domiciliu pot primi amenzi uriașe începând cu 1.000 de lire sterline și pot ajunge până la 10.000 de lire sterline. Acesta este un capitol mult mai drastic în ceea ce privește restricțiile. Ieri, Marea Britanie a raportat aproape 5.700 de cazuri noi de coronavirus.".